tomron87/hebrew-wikipedia-sentences-corpus huggingface dataset:
המשחק מגיע עם עורך מפות (map editor) המאפשר ליצור מפות עם עריכה טופוגרפית כולל טקסטורות והשתלת מאות אלמנטים מובנים מספריה הכוללים חלקי וסוגי מבנים, גשרים, מכוניות ואובייקטים שונים, צמחייה ועצים המונפשים בתצוגה המקדימה בזמן אמת.
בנוסף ניתן לבחור בשעות היום באופן חופשי בעורך.
לא ניתן להכניס נשקים (למעט מה שמותקן במשחק), אנשים ובעלי חיים במפות ולא ניתן לערוך את מפת המשחק האמיתית.
מפות שפותחו על ידי קהילת המשתמשים יכולים לפתוח אובייקטים נוספים בספריית העורך החזותי.
עורך המפות משתמש בתצוגת מצלמות חופשיות שמציגות בזמן אמת את שינויי העריכה.
Fark הוא אתר חדשות מבוסס תוכן גולשים, המאפשר לקהילת הגולשים להגיב ולדון בנושאים שעולים בו.
באתר מדי יום מוצגים קישורים למספר ידיעות (בדרך כלל בסביבות ה-50) מאתרי אינטרנט שונים.
לרוב האתר מתמקד בסיפורים מצחיקים, מעניינים ואיזוטריים.
האתר נערך על ידי מתנדבים שלא בתשלום.
האתר הוקם בשנת 1999 על ידי דרו קרטיס.
קרטיס נהג לשלוח לחבריו מדי יום רשימה של כתבות מצחיקות שמצא באינטרנט וכאשר ראה שיש ביקוש רב לחומרים שלו החל בהקמת האתר.
לפי השירות אלקסה, פארק הוא האתר ה-2,310 בפופולריות שלו באינטרנט.
Far Cry 3 הוא משחק מחשב בסוגת יריות בגוף ראשון-עולם פתוח, שמכירתו על ידי חברת יוביסופט החלה בסוף נובמבר 2012. רוב המשחק פותח על ידי האולפן יוביסופט מונטריאול בהשתתפות Ubisoft Massive, Ubisoft Reflections ו-Ubisoft Shanghai.
המשחק הוכרז לראשונה במהלך מסיבת העיתונאים של יוביסופט ב-E3 2011, ומידע נוסף ותאריך יציאה רשמי ניתן במהלך E3 2012. המשחק נתמך ב-Microsoft Windows, ב-PlayStation 3, וב-Xbox 360. במשחק שלושה מצבים: הסיפור (משחק לשחקן יחיד), מצב מרובה משתתפים ומשימות שיתוף פעולה לזוג.
על אף שאין ביניהם קשר עלילתי, זהו משחק ההמשך למשחק Far Cry 2.
ג'ייסון ברודי הוא נער שיוצא לחופשה באי טרופי באוקיינוס השקט עם אחיו הקטן והגדול, חברתו וחבריו האישיים.
במהלך הטיול הם צונחים ומתפזרים באי.
פיראטים, בפיקודו של רוצח פסיכופת בשם ואס מונטנגרו (בגילומו של מייקל מאנדו), שובים אותם לבקשת כופר.
ואס רוצה לקבל את הכסף מהורי שבויו ואז למכור אותם לעבדות.
ג'ייסון ואחיו הגדול, גראנט, ששירת בחיל הנחתים מנסים לברוח אך ברגע האחרון גראנט נורה על ידי ואס, ומת.
ג'ייסון מנסה להמשיך לברוח אך נופל מגשר ומתעלף.
וכשהוא מתעורר הוא מגלה שבחור בשם דניס שגר בכפר אמנקי, הכפר של שבט הראקיאט, הציל אותו.
הראקיאט, ילידי האי, נלחמים בפירטים ובארגון הסחר בבני אדם של ואס.
דניס לוקח את ג'ייסון לאחותו של ואס, סיטרה, המנהיגה הרוחנית של אנשי הראקיאט שמצרפת אותו לשבט.
במשך משימות בהם הוא מציל חבריו ומשחרר את האי מהפיראטים, ג'ייסון הופך ללוחם מיומן ומבקש להישאר באי כדי לנקום ולהתחזק כלוחם, למורת רוחם של חבריו.
אחרי שג'ייסון הורג את ואס, הוא עובר לדרום האי בעזרת סוכן CIA שפגש במשימות.
דרום האי נשלט על ידי הארגון של הויט ווקר, מעסיקו של ואס, שסוחר בבני אדם וסמים.
שם הוא מתחזה לחייל בארגון, מסתנן למעוזיו על מנת להשיג מודיעין שיוביל אותו אל הויט, והורג אותו.
לאחר מכן הוא חוזר לצפון האי, למערה שבו השאיר את חבריו.
כשג'ייסון מגיע לאזור ליד המערה הוא מגלה שהראקיאט בהנהגתה של סיטרה חטפו את חבריו.
כשהוא מגיע לסיטרה היא מסממת אותו שיהרוג את חברתו, כדי שהם יוכלו להיות ביחד ולהנהיג את האי.
כעת העלילה מתפצלת וניתן לבחור באחד משני הסופים: שג'ייסון יישאר באי.
בסוף שבו ג'ייסון משחרר את החברים, מופיע דניס שרוצה לדקור את ג'ייסון אך סיטרה מגנה עליו בגופה ומתה, וכל החבורה עוזבת את האי.
אם בוחרים להישאר באי, ג'ייסון מוציא את חבריו להורג ושוכב עם סיטרה.
מיד לאחר מכן, סיטרה דוקרת אותו ואומרת לו שילדם ינהיג את השבט והוא מת כלוחם.
במשחק משחקים מגוף ראשון את הפרוטגוניסט, ג'ייסון.
בין משימות הסיפור ניתן להסתובב באי.
באי מפוזרות עמדות של היריבים, וניתן לכבוש אותן בשביל הראייקט.
עמדה שנכבשה משמשת ל"מעבר מהיר" וניתן להגיע אליה על ידי לחיצה במפה.
בכל עמדה של הראייקט יש משימות שאפשר לעשות: ציד או "מבוקש".
בציד על השחקן לצוד חיות עם נשק מוגדר וב"מבוקש" צריך להרוג אדם מבוקש בעזרת סכין.
כל משימה נותנת נקודות ניסיון שבעזרתן ניתן לפתח מיומנויות שונות.
כל מיומנות שנלמדה מגדילה את קעקוע לוחם הראייקט.
בכך המשחק מקבל גם אופי של משחק תפקידים.
באי יש כלי רכב רבים שניתן להשתמש בהם: סירות, גלשני אוויר, רכבי שטח ומכוניות אזרחיות.
באי ניתן גם לצוד חיות, לפשוט את עורן ולייצר תיקים לנשיאת כלי נשק ותחמושת או למכור אותם.
Fast retransmit (בתרגום חופשי: שידור מהיר מחדש) הוא הרחבה לפרוטוקול TCP העוסקת בניהול עומסים ברשת על ידי הפחתת זמן ההמתנה של השולח לפני שליחה מחדש של חבילה שאבדה ברשת.
האלגוריתם הוצג לראשונה במערכת ההפעלה 4.3BSD וזכה לסקירה בוועידת בשנת 1997.
בפרוטוקול TCP המקורי, הצד השולח נעזר בטיימר כדי לקבוע שחבילה אבדה ברשת.
אם תוך פרק זמן מסוים (שנקרא timeout ומהווה פונקציה של ה-Round-trip delay time, RTT, המוערך), הצד השולח לא קיבל ACK על החבילה, הוא יניח שהחבילה אבדה ברשת, והפרוטוקול המקורי ישלח את החבילה שוב.
הודעות ACK נשנות יכולות להופיע בגלל 2 סיבות עיקריות, סידור מחדש של ההודעות (Reordering) או אובדן הודעה.
האלגוריתם מניח כי 3 הודעות נשנות מהוות הנחה סבירה לאובדן הודעה ועם זאת מבחין כי ההודעות הנשנות מעידות כי עדיין יש חיבור בין 2 משתמשי הקצה ולכן אין טעם להמתין עד להכרזת Timeout ויש לבצע שליחה נוספת של ההודעה המקורית החשודה כאבודה ולעבור למצב של Fast Recovery.
האלגוריתם בשלב זה יזהה כי מדובר ב-3 חבילות נשנות וישלח את חבילה מספר 2 שוב מבלי להמתין ל-Timeout.
Far Beyond the Stars (בעברית: הרחק מעבר לכוכבים) הוא הפרק ה-13 מהעונה השישית של סדרת הטלוויזיה "מסע בין כוכבים: חלל עמוק 9", הפרק ה-137 מתוך 176 פרקי הסדרה.
התסריט לפרק נכתב על ידי אירה סטיבן בהר והאנס בימלר, על פי סיפור מאת מארק סקוט זיקרי.
פרק זה ייחודי בכך שכמעט כל צוות השחקנים המלא של "חלל עמוק 9" משחק דמויות אנושיות, ללא תלבושות ואיפור של חייזרים, כדוגמה נדירה של מטא-בדיון ביקום הבדיוני של "מסע בין כוכבים".
קפטן בנג'מין סיסקו יושב במשרדו, כאשר מייג'ור קירה נריס מדווחת לו כי הדיפאיינט לא הצליחה למצוא ניצולים מבין 400 אנשי הצוות של ספינת החלל קורטז (Cortez), בפיקודו של קפטן קוונטין סוופורד (Swofford) - חבר ותיק של סיסקו.
בעוד קירה יוצאת, אל המשרד נכנס אביו של סיסקו - ג'וזף.
בהמשך, כאשר סיסקו מלווה את בת-זוגו קסידי ייטס במסדרונות תחנת החלל חלל עמוק 9, הוא לפתע מבחין באדם, לבוש במדי שחקן בייסבול, הנכנס אל אחד החדרים.
סיסקו הולך בעקבותיו, ומוצא את עצמו באמצע כביש בעיר ניו יורק של המאה ה-20. מונית חולפת פוגעת בו, והוא מאבד את הכרתו.
כאשר הוא מתעורר, הוא מוצא עצמו במרפאתו של ד"ר ג'וליאן באשיר, אשר בדיקותיו מראות תוצאות זהות לאלו שהיו לסיסקו בפעם הקודמת בה היו לו חזיונות, לפני כשנה (בפרק "Rapture").
כאשר באשיר מגיש לו את תוצאות הבדיקות, על מנת שיתרשם מהן בעצמו, סיסק לפתע מוצא את עצמו אוחז במגזין, מול דוכן עיתונים, משוחח עם המוכר (נוג), בעיר ניו יורק של שנות ה-50 של המאה ה-20, המאוכלסת בגרסאות האנושיות של דמויות שונות מ-DS9.
סיסקו - מעתה: בני ראסל, סופר מדע בדיוני אפרו-אמריקאי - פוגש ברחוב בעמיתו, אלברט מקאלין (מיילס או'בריאן), המציע להתלוות אליו למקום עבודתם - מגזין המדע בדיוני "Incredible Tales".
במערכת העיתון כבר נמצאים יתר הכותבים: הזוג הנשוי קיי.סי.
האנטר ויוליוס איטון (קירה נריס וג'וליאן באשיר, בהתאמה; המגולמים על ידי הזוג הנשוי במציאות נאנה ויזיטור ואלכסנדר סידיק), והרברט רוזוף (קווארק).
עורך העיתון דאגלס פסבט (אודו) מחלק לכותבים משימות לחודש הבא, המבוססות על ציורים של "הדוד רוי" (מרטוק), אשר בהם: ציור של תחנת חלל עתידנית מסוגננת, המושכת את תשומת לבו של ראסל, המתנדב לכתוב סיפור המבוסס על ציור זה.
פסבט מודיע לכותביו כי בלחץ הקוראים, המוציא לאור החליט לצרף את תמונותיהם לגיליון הבא.
הוא רומז להאנטר שאיננה נדרשת להיות נוכחת בזמן הצילומים, והיא מתרעמת על כך שמסתירים את עצם היותה אישה מפני קוראיה.
ראסל מבין שגם תמונתו לא תופיע, ומביע את מחאתו, הנדחית על ידי פבסט.
בשעת לילה, כאשר ראסל יוצא ממשרדי מערכת העיתון, אשר נמצאים בבניין על שם ארתור טריל (הכלאה בין בניין בריל האמיתי, לבין גזע החייזרים הבדיוני "טריל"), הוא נתקל בשני שוטרים (דוקאט ווואיון), המציקים לו, אך מתירים לו ללכת בסופו של דבר, לאחר אזהרה.
בהמשך דרכו הוא פוגש בכומר קתולי (ג'וזף סיסקו), העומד בפינת רחוב ומטיף.
הכומר מעודד את ראסל לכתוב את האמת אשר בלבו.
ראסל מגיע לביתו, ומתיישב ליד מכונת כתיבה ומתחיל לכתוב סיפור, שגיבורו הוא "קפטן בנג'מין סיסקו".
הוא מרים את ראשו ממכונת הכתיבה, ומבחין בהשתקפותו בחלון: הדמות המופיעה בהשתקפות איננה שלו, אלא של קפטן סיסקו, במדי צי הכוכבים.
ראסל משפשף את עיניו, וממשיך לכתוב את "הסיפור הטוב ביותר של חייו".
למחרת בבוקר, ראסל מגיע לבית-קפה, בו עובדת חברתו קאסי (קסידי ייטס), ומשוחח שם עם שחקן בייסבול מצליח (וורף), המתלונן על אפליה בגין היותו שחור, על אף הצלחתו; כמו כן הוא משוחח עם ג'ימי (ג'ייק סיסקו), עבריין רחוב שמנסה למכור שעונים גנובים.
ראסל מנסה לשכנע אותו, ללא הצלחה, למצוא עבודה.
במערכת העיתון, הרברט, האנטר, איטון, אלברט והמזכירה החדשה דרלין (ג'דזיה דקס) קוראים בעיון רב את סיפורו של ראסל.
הסיפור שלו, "חלל עמוק 9", הוא אודות מפקד התחנה בנג'מין סיסקו, אדם ממוצא אפריקני (המכונה "כושי" בפרק).
האנטר, אשר פניה ובגדיה הופכים לרגע לאלו של קירה נריס, והכותבים האחרים אוהבים את הסיפור ורואים בו עבודה חשובה, אולם פבסט מסרב לפרסמו בגלל התוכן הגזעי שבו.
הוא מבקש מראסל שיכתוב סיפור אחר עבור הגיליון הבא, או להפוך את דמות הקפטן ללבן.
בבית הקפה, קאסי מנסה לעודד את רוחו של ראסל, בעוד ג'ימי לועג לו, ומחווה את דעתו כי "כושים" ("Niggers") לעולם לא יצליחו להגיע לחלל, אלא אם כן זה יהיה על מנת לצחצח את נעליהם של האנשים הלבנים.
ראסל רואה בבית-הקפה את דמותו של הקלינגון וורף, נבהל ובורח מן המקום.
בדרכו הביתה, הוא פוגש שוב בכומר, שמעודד אותו להמשיך לכתוב.
ראסל חוזר לביתו, ובמקום לכתוב משהו אחר - הוא ממשיך וכותב שישה סיפורים קצרים נוספים אודות סיסקו.
קאסי מגיעה לדירתו לנחם אותו, והשניים רוקדים.
תוך כדי כך, ראסל מדמיין את עצמו ואת קאסי רוקדים כסיסקו וקסידי בתחנת החלל חלל עמוק 9.
למחרת, ויכוח לוהט מתעורר במשרד בין העובדים השונים, כאשר חלק מהעובדים סבורים שיש לפרסם את סיפוריו של ראסל.
במהלך הוויכוח, אומר איטון: "אנחנו סופרים, לא ויקינגים" (פרפרזה למשפטו המפורסם של ד"ר לאונרד מק'קוי: "אני רופא, לא...").
אלברט מציע שראסל ישנה את הסוף של הסיפור הראשון, כך שיתברר כי כולו היה רק חלום, פשרה שהן ראסל והן פבסט מסכימים עליה, ובלבד שיסתבר כי את החלום חלמה דמות של אדם שחור.
מרוצה מעצמו, ראסל עוזב את המשרד ופוגש ברחוב בג'ימי, ומבשר לו שסיפורו עומד להתפרסם.
ג'ימי נראה לחוץ ועצבני, וממהר לעזוב.
ראסל ממשיך אל בית הקפה של קאסי, ומבשר לה גם כן את החדשות.
באותו הערב, בזמן שראסל יוצא עם חברתו קאסי לחגוג את פרסום סיפורו, הוא פוגש שוב בכומר, שאומר לו שפרסום הסיפור הוא תחילת המסע שלו, ולא סופו.
לפתע נשמע קול של יריות.
ראסל ממהר להגיע למקום, ומגלה כי חברו ג'ימי נהרג על ידי שני השוטרים, לכאורה משום שהוא ניסה לפרוץ למכונית.
כאשר ראסל מוחה על אי-צדק זה - השוטרים מכים בו באכזריות (תוך כדי שהם מכים בו - פניהם משתנות, לסירוגין, לאלו של דוקאט ווואיון).
כעבור מספר שבועות, לאחר שהחלים מפציעותיו - עוזב ראסל את דירתו וחוזר אל המשרד, נרגש לראות את סיפורו מודפס.
הוא מגלה כי הבעלים של העיתון החליט לגנוז את הגיליון של אותו החודש ולספוג את ההפסדים, במקום למכור מגזין הכולל סיפור על גיבור כושי.
הוא צועק שלמרות שהעולם יכול להתעלם ממנו - לא ניתן להרוס את הרעיונות שלו, וכי החזיונות שלו אודות העתיד הם אמיתיים.
הוא מתמוטט על הרצפה מתייפח, ומפונה מהמקום על ידי אמבולנס.
ראסל מאבד את הכרתו בהדרגה; הוא מוצא עצמו לבוש במדי קפטן של צי הכוכבים, ותוך כדי שהוא מסתכל מבעד לחלונות האמבולנס - במקום לראות נוף עירוני הוא רואה כוכבים החולפים במהירות, כאילו האמבולנס טס במהירות עיוות.
הכומר שיושב לידו באמבולנס אומר לו כי הוא הן החולם והן החלום.
בנג'מין סיסקו מתעורר על תחנת החלל "חלל עמוק 9", לרווחתם של אביו ובנו.
הוא מתרגש מאוד מהחיזיון שלו, מחליט להישאר בתפקידו בצי הכוכבים ותוהה אם אינם אלא יצירי הדמיון של ראסל, ואי שם, הרחק מעבר לכוכבים, בני ראסל חולם עליהם.
דמותו מבוססת על הדמות האמיתית הנרי קוטנר.
נאנה ויזיטור קירה נריס קיי.סי.
האנטר סופרת קשוחה המאמצת שם עט גברי על מנת להסוות מקוראיה את העובדה שהיא אישה.
דמותה מבוססת על הדמות האמיתית סי.
קולם מיני מיילס או'בריאן אלברט מקאלין סופר, מגמגם, חסר כישורים חברתיים, מעדיף לכתוב סיפורים על רובוטים רנה אוברז'ונואה אודו דאגלס פבסט עורך מגזין מדע בדיוני, המביע הזדהות עם מאבקם של בני (למען שחורים) ושל קיי.סי.
הרצלר מרטוק רוי ריטרהאוס מעצב אמנותי
זוהי הופעתו הראשונה של בני ראסל, בחיזיון שנשלח לבנג'מין סיסקו על ידי הנביאים של באג'ור / החייזרים של חור התולעת.
בהצעתו המקורית, זיקרי הציע כי ג'ייק סיסקו יהיה הדמות הראשית של הפרק, וכי הפרק לא יעסוק בצורה ישירה בסוגיית הגזענות בארצות הברית כלפי שחורים.
כמו כן, במקור זיקרי ביסס את דמויותיהן של קירה, באשיר ואו'בריאן על פי הנרי קוטנר, סי.
באותה הזמן, המפיק אירה בהר דחה את הפן ההזייתי של הסיפור, לטובת סיפור של מסע בזמן.
הרעיון נדחה בסופו של דבר.
הפרק היה מועמד לפרס אמי בשנת 1998 בקטגוריית עיצוב התלבושות הטוב ביותר.
בסקירה של מגזין ורייאטי של 57 הפרקים הטובים ביותר בזיכיון (מתוך כ-900 פרקים נכון ל-2023) דורג הפרק במקום ה-4.
Fauna Palaestina (לטינית: הפאונה של ארץ ישראל) היא סדרת מונוגרפיות באנגלית, בהוצאת האקדמיה הלאומית הישראלית למדעים אשר עוסקת בתיאור ממלכת החי בארץ ישראל וסביבתה הקרובה.
הסדרה מחולקת לכמה תת-סדרות כגון חרקים, זבובים ויונקים.
כל כרך מתמקד בקבוצת בעלי חיים ומתאר את המורפולוגיה, אקולוגיה וזואוגאוגרפיה שלה בפירוט.
נכון ל-2014 מונה הסדרה שישה כרכים:
Far Cry 4 (בתרגום חופשי: זעקה רחוקה 4) הוא משחק מחשב מסוגת יריות בגוף ראשון, ובסוגת משחקי עולם הפתוח.
המשחק פותח ברובו על ידי אולפני יוביסופט מונטריאול.
המשחק יצא לפלטפורמות המחשב האישי, PlayStation 3, Xbox 360, Xbox One ו-PlayStation 4 ב-18 בנובמבר 2014, וביפן יצא ב-22 בינואר 2015.
גיבור המשחק אג'יי גאלה מגיע למדינה בדיונית בהימלאיה הנקראת "קיראט" (Kyrat), על מנת לפזר בה את כד האפר של אמו, אישווארי (Ishwari), אשר מתה וביקשה להיקבר לצד ביתה, לאקשמנה (Lakshmana).
החיילים של שליט קיראט, פגאן מין (הנבל העיקרי במשחק), מגיעים ומתחילים לירות באוטובוס שבו היה אג'יי.
פגאן, שכועס על חייליו על שירו על האוטובוס, לוקח את הגיבור לאחוזה של פול דה פלור והם סועדים שם יחדיו.
הגיבור יוצא מן המבנה ופוגש אותו אדם בשם סבאל (Sabal), שבא להציל אותו ואומר שהוא מכיר את אביו, מוהאן.
הגיבור בורח מהאזור ומצטרף לקבוצה העונה לשם "שביל הזהב" (Golden Path) אשר נלחמת בפגאן הרשע ובעוזריו.
הקבוצה מונה את פול הרמון (Poul "De Plour" Harmon) - פסיכופת המענה אנשים, נור (Noore) - מנהיגה של זירת קרב בה אנשים וחיות נלחמים עד המוות, ויומא (Yuma) - מנהלת בית סוהר בהרי ההימלאיה שבו מוציאים להורג את השבויים בעזרת סמים.
בהמשך המשחק השחקן מחסל את עוזריו של פגאן ונלחם במלחמת האזרחים של קיראט.
מוהאן גאלה (Mohan Ghale) - אביו של אג'יי.
היה המייסד של ארגון שביל הזהב, שלח את אמו של אג'יי, אישווארי, לרגל אחר פגאן ואז נרקם ביניהם רומן.
כאשר מוהאן גילה זאת הוא רצח את בתם המשותפת לאקשמנה, ואז אישווארי הרגה אותו כנקמה.
אג'יי לא ידע על קיומו, מאחר שאימו לא סיפרה לו עליו.
אישווארי גאלה (Ishwari Ghale) - אימו של אג'יי.
אג'יי הגיע לקיראט כדי לפזר את אפרה לצד אחותו למחצה לאקשמנה (Lakshmana).
לאקשמנה מין (Lakshmana Min) - אחותו למחצה של אג'יי מאימו ומפגאן מין.
Fate of Norns (מאנגלית: גורלם של הנורדים) הוא האלבום החמישי של להקת הדת' מטאל המלודי השוודית אמון אמארת'.
האלבום יצא לאור בספטמבר 2004.
Fatum Aeternum ("פאטום אטרנום", מלטינית: "גורל נצחי") היא להקת מטאל גותי/סימפוני ישראלית.
ההרכב הוקם במקור על ידי סטיב גרשין ב-2006 ועבר שינויי הרכב וסגנון רבים, כולם על טהרת הסגנון הגותי והאפל.
עובדים כיום על אלבום חדש בשם Goth'n'Jazz.
בשנים הראשונות לקיומה, להקת פאטום אטרנום התמקדה בסגנון ה"רנסאנס מטאל" - יצירות עממיות מתקופת ימי הביניים שנוגנו בגרסאות כיסוי כבדות.
העניין היווה חידוש בסצנה האלטרנטיבית בישראל ועורר עניין בקרב הקהל.
כבר מההופעות הראשונות ההרכב השתמש בתיאטרלית של סטיב ובריבוי כלים קלאסיים (כינור, ויולה, חליל צד).
הסגנון מיצה את עצמו מהר, וההרכב המשיך להתפתח לכיוונים שונים: מוזיקה אלקטרונית אפלה, קברט, ואפילו גות' אנד ג'אז.
ב-2010 הצטרפה אוולין שור להרכב להקלטת שירה לאלבום "This Dream is Dead" שההרכב הוציא ב-2011. ב-2011 ההרכב הופיע בפסטיבל הגותי הגדול במזרח אירופה - "Children of the Night" לצד נציגים בולטים מהסצנה הגותית - Waves Under Water ו-Diary of Dreams.
ב-2012 אחד השירים מהאלבום הוקלט בשנית לשם צילומי קליפ ראשון - "Apocalypse Now".
בהמשך,2012 ההרכב הקליט את EP בשם "The Sermon" באולפני The Lodge באנגליה.
בסוף אותה שנה פאטום אטרנום חיממו את Apoptygma Berzerk בהופעתם בישראל ולאחר מכן החליטו לסיים את פעולתם.
לאחר הפסקה של שנה, ההרכב חידש את פעילותו בליין-אפ הנוכחי - סטיב גרשין, אוולין שור, ג'ורג' פאלק.
מאז ההרכב הוציא מקסי-סינגל "The Pain" ב-2014 ו־EP בשם "The Darkest Hour".
מ-2015 ההרכב משתף פעולה עם המתופף דרור גולדשטיין (חבר לשעבר ב-Zoo Harmonics, Eternal Grey) המלווה את פאטום אטרנום בהופעות ומשתתף בהקלטות האלבום הבא.
ב-2018 יצא ה-EP "Mass Suicide of Human Race"" שזכה לביקורות חיוביות והוגדר כ"יותר חברותי יותר מהיצירות הקודמות של ההרכב.
הוא עדיין נפלא מוזיקלית ומאתגר את השכל ואת הידיעות התבניתיות המוזיקליות של רוב הישראלים, ועם זאת מספיק חתרני וייחודי מכל הבחינות כדי להיות שנוי במחלוקת."
ב-2019 הוציאה הלהקה את הסינגל המורחב "Simple Pop Song" עם שתי רצועות בונוס.
במאי 2020 הוציאה הלהקה את ה-EP "Singing Songs of Desperation" בהפקת אלכס זבולון וזכה בביקורות אוהדות.
בסיכום השנה של אתר מטאליסט נכתב: "אנחנו מקבלים EP שמצד אחד נותן לנו מטאל לפנים עם שירה קשוחה, תפקידי גיטרה קלאסיים ותופים חדים ומצד שני Pאנק לפנים עם בס פאנצ'י, גישה חצופה וביקורתית וריפים פשטניים אך קצביים וסוחפים.
כשמוסיפים לזה גם שירה נשית וכינור, אנחנו מקבלים הצצה נוספת לגרסה מטאלית של Dark Cabaret שעומדת בקו אחד עם כמה מלהקות ה-Avant Garde Metal היותר מעניינות בעולם."
חברי הלהקה עובדים כיום על חומרים חדשים.
Fat White Family (בתרגום מילולי לעברית: משפחה לבנה שמנה) היא להקת פוסט-פאנק בת שישה חברים מפקהאם, דרום לונדון, אנגליה.
בשנת 2013 הוציאה הלהקה לאור את אלבום הבכורה שלה Champagne Holocaust (בתרגום מילולי לעברית: שואת שמפניה, על משקל "בעיות שמפניה", בעיות פעוטות של אנשים אמידים).
2011–2015: יצירת הלהקה, התחלת הקריירה, ו-Champagne Holocaust
האחים ליאס ונייתן סעודי גדלו וחיו באירלנד ולאחר מכן בסקוטלנד, ובשנות האלפיים הקימו להקה יחד עם אלכס שלבי ויצאו לסיבוב הופעות באירופה וכן באלג'יריה, שם נולד אביהם.
בשנת 2011 הם צירפו את הגיטריסט סול אדמצווסקי ואת נגן הבס ג'וסף "ג'ו" פנקוצ'י, שהיו בלהקת האינדי פופ "המטרו" , וקראו לעצמם "Fat White Family".
הלהקה הוציאה את אלבום הבכורה Champagne Holocaust, בשנת 2013, בחברת התקליטים הבריטית "Trashmouth Records".
האלבום ראה אור בארצות הברית בשנת 2014 בחברת התקליטים "Fat Possum Records" .
הלהקה הוציאה מיני אלבום בשם Fat Whites/Taman Shud יחד עם טמאן שאד בדצמבר 2013.
ב-10 במרץ 2014 הלהקה שחררה את הסינגל הראשון שלה, "Touch the Leather", בחברת התקליטים "Hate Hate Hate Records".
בתחילת שנת 2014 הלהקה השיקה קמפיין עם "PledgeMusic" כדי לממן את ההופעה של הלהקה בפסטיבל "South by Southwest" וסיבוב הופעות בארצות הברית לאחר מכן.
התורמים לקמפיין קיבלו מיני אלבום שראה אור ללא חברת תקליטים, Crippled B-Sides and Inconsequential Rarities.
לאחר מכן הלהקה הוציאה סינגל נוסף, "I Am Mark E Smith" (המתייחס לזמר מארק אי סמית מהלהקה "The Fall"), הסינגל יצא ב-15 בדצמבר 2014.
אלבומה השני של הלהקה, Songs for Our Mothers, יצא בשנת 2016 ללא חברת תקליטים.
ליאס סעודי תיאר את האלבום כ-"באמת להגיע אל החרא האורב בליבת הנשמה שלי, ובשל כל השאר".
האלבום קודם עם הסינגל "Whitest Boy On The Beach", שמאוחר יותר נבחר להיות השיר שחתם את הסרט "טריינספוטינג 2".
הסינגל הבא של הלהקה, "Breaking Into Aldi", יצא ב-16 באוגוסט 2016. הסינגל הוקלט יחד עם שון לנון, ועם קול אלכסנדר מהלהקה "בלאק ליפס".
ב-9 בינואר 2019 הודיעה הלהקה שאלבום האולפן השלישי שלה, , ייצא לאור ב-19 באפריל בחברת התקליטים "דומינו רקורדס" .
האלבום קודם עם שני סינגלים, "Feet" ו-"Tastes Good with the Money", כאשר האחרון בוצע בשיתוף עם בקסטר דורי .
לשיר זה גם צולם סרטון וידאו בבימוי רוסין מרפי .
אלבום זה תואר כ"מנצח" ו"טרנסצנדנטי" על ידי אדל סטרייפ באתר "The Quietus", וה"אייריש טיימס" כתבו ש"האלבום מרגיש כמו אלבום פופ שבא לך להניח אותו על הפטיפון כשהעולם עומד להיגמר".
בשנת 2022 יצא ספר ביוגרפי אודות הלהקה בשם "Ten Thousand Apologies: Fat White Family and the Miracle of Failure" שנכתב על ידי ליאס סעודי ואדל סטרייפ.
מירנדה סוייר הכותבת עבור העיתון "האובזרבר" תיארה את הביוגרפיה כ"סיפורה של להקה שתמיד נמצאת על הסף: של כוכבות, של טירוף, של זוהר, של חרפה".
הספר היה מועמד לפרס פנדרין בקטגוריית ספרי מוזיקה לשנת 2023.
ב-26 באפריל 2024 הלהקה הוציאה את האלבום הרביעי שלה, Forgiveness Is Yours.
במהלך הקלטת האלבום פרש הגיטריסט סול אדמצווסקי מהלהקה.
חברי הלהקה השתתפו במספר פרויקטים צדדיים ובהרכבים נוספים, בהם , , ו-Insecure Men.
Faster Than the Speed of Night (בעברית: "מהיר ממהירות הלילה") הוא אלבום האולפן החמישי של הזמרת הולשית בוני טיילר, האלבום יצא בשני תאריכים שונים; ב-8 באפריל 1983 בבריטניה, ובספטמבר 1983, בארצות הברית.
תחת חסותה של חברת התקליטים "סוני קולומביה".
האלבום זכה להצלחה עולמית והפך לאלבום המצליח ביותר של הזמרת.
האלבום מכר כמויות רבות של עותקים, ובארצות הברית מכר למעלה מ-1,000,000 עותקים ובכך הצליח להיכנס לחמישייה הפותחת במצעד הבילבורד 200. האלבום הצליח לקבל דירוג של 4.5 כוכבי זהב מ-Allmusic והוא האלבום שקיבל את הדירוג הגבוהה ביותר בכל הקריירה של הזמרת.
בשנת 1977, גילתה טיילר גוש קטן במיתרי הקול שחייב ניתוח.
לאחר הניתוח היה אסור עליה להוציא הגה במשך מספר שבועות.
טיילר הפרה את הוראת הרופאים, דבר שגרם לצרידות הכרונית המלווה אותה עד היום.
בהתחלה חשבה טיילר שזהו מן הסתם הסוף לקריירה הקצרה שלה, אך בכל זאת הוציאה לאור סינגל נוסף בשם "זהו כאב לב" (It's a Heartache) שלהפתעתה הזניק אותה למעמד של כוכבת בינלאומית ודורג במקום ה-3 במצעד הבילבורד הוט 100 שבארצות הברית, וכן הגיע למקומות גבוהים במצעדים בצרפת, גרמניה, אנגליה ואוסטרליה.
לאחר ההצלחה העולמית שזכתה עם השיר היא הקליטה את האלבום שהצליח להביא עמו את להיטה הגדול ביותר "Total Eclipse of the Heart", אשר מכר למעלה מ-6 מיליון עותקים בעולם והפך לאחד מהשירים הנמכרים ביותר בכל הזמנים.
האלבום זכה להצלחה עולמית במצעדים, ואף הגיע למקום ה-1 במצעד הבריטי ובמצעדים רבים נוספים.
מקוםתאריםמכירותארצות הברית (RIAA)פלטינה1,000,000בריטניה (BPI)כסף60,000קנדה (Music Canada)פלטינה 2×200,000
"Fast Car" (בעברית: מכונית מהירה) הוא שיר שבוצע על ידי הזמרת-יוצרת האמריקאית טרייסי צ'פמן ויצא לאור בשנת 1988.
השיר יצא לאור באפריל 1988 כסינגל המוביל מתוך אלבום הבכורה של צ'פמן שנקרא בשמה.
ביוני 1988 ביצעה צ'פמן את השיר במופע הוקרה לנלסון מנדלה לרגל יום הולדתו ה-70 שהתקיים באצטדיון ומבלי, עם עוד כמה משיריה, ולאחריו זכה השיר לפרסום והצלחה.
השיר הגיע למקום השישי במצעד הבילבורד הוט 100 בארצות הברית, ולמקום הרביעי במצעד הסינגלים הבריטי.
בשנת 2015 הוציא ג'ונאס בלו גרסת כיסוי לשיר בסגנון טרופיקל האוס, בשיתוף הזמרת דקוטה.
בריאיון לרדיו BBC סיפרה צ'פמן: "בארצות הברית נוגן השיר בתחנות הרדיו יותר משהשיר "Talkin' 'bout a Revolution" נוגן, והיה לכך חלק נכבד בתפיסה הציבורית כלפי כזמרת-יוצרת הכותבת שירים המספרים סיפור על חיי אנשים, ובאופן כללי השירים מייצגים את העולם שראיתי כשגדלתי בקליבלנד, אוהיו כמי שבאה מרקע של מעמד הפועלים.
גודלתי על ידי משפחה חד-הורית, צפיתי באנשים החיים בקהילה של אנשים נאבקים, וכל אחד שם עבד קשה וקיווה שדברים ישתפרו.
בחלק ממה שאנשים כותבים יש מרכיבים אוטוביוגרפיים, אך השיר הזה לא היה אוטוביוגרפי: מעולם לא הייתה לי מכונית מהירה.
זה רק סיפור על זוג, ועל איך הם מנסים לעשות חיים יחד ועל העמידה שלהם מול האתגרים בחייהם.
בהחלט הרגשתי את הרגשנות שבשיר וידעתי שיש שם משהו.
אף פעם אתה לא יודע כיצד אנשים אחרים הולכים להגיב לכך, וזה גם לא רלוונטי, אבל דבר אחד שאני זוכרת על כתיבת השיר הוא שזה היה בשעה מאוחרת, ובעת הזו הייתה לי כלבה קטנה מסוג תחש.
היא ישבה על הספה לצידי בזמן שהתחלתי לכתוב את הלחן ואת המילים הראשונות של השיר.
אני זוכרת במידת מה שהיא התנשפה יותר מהרגיל.
אני לא יודעת אם היא הרגישה את האנרגיה שלי או שלא הייתה עייפה כמו תמיד, אך זה היה כיף להיות איתה שם בתהליך תחילת כתיבת שיר.
היו הרבה אנשים שניגשו אלי ואמרו לי שהם מרגישים שזה השיר שלהם.
מישהו אמר לי שהם חשבו שאני קוראת את הדואר שלהם.
הם אמרו 'נראה שאת מכירה את הסיפור שלי', ושפרטים בשיר ייצגו משהו שקרה בחייהם".
במרץ 1996 סיפרה צ'פמן לתחנת רדיו "CIDR-FM" בקנדה: "אני מניחה שכתבתי את השיר "Fast Car" ב-1986. בזמן שכתבתי את השיר, לא ממש ידעתי על מי אני כותבת.
במבט לאחור, כפי שזה קורה גם בשירים אחרים, שאני מרגישה שהבנתי אותם רק לאחר מכן,...
אני חושבת שהשיר הוא על ההורים שלי, ועל כך שכשהם הכירו זה את זה, הם היו צעירים מאוד, ורצו להתחיל בחיים חדשים יחד, ואמא שלי חששה לעזוב את ביתה.
ההורים שלי נישאו ויצאו לעבר העולם כדי למצוא מקום לעצמם, וזה היה קשה מאוד.
אמי לא סיימה תיכון, ואבי היה מבוגר ממנה בכמה שנים.
היה לו קשה ליצור את סגנון החיים שחלם עליו...עם ההשכלה שהייתה לו...עם ההזדמנויות שהיו פתוחות בפניו...
במובן מסוים, אני חושבת שהם הפכו לזוג במחשבה שיחד יהיה להם סיכוי טוב יותר לעשות זאת".
על פי המגזין "Metro Weekly", מספר השיר באופן מציאותי על נערה ממעמד כלכלי נמוך המנסה להחלץ ממעגל העוני.
המגזין "רולינג סטון" דירג את השיר במקום ה-167 ברשימת 500 השירים הגדולים בכל הזמנים.
זהו השיר היחיד של צ'פמן ברשימה והשיר במקום הגבוה ביותר ברשימה שנכתב וגם בוצע על ידי אשה.
אתר הפיצ'פורק דירג את השיר במקום ה-86 ברשימת 200 השירים הטובים ביותר של שנות ה-80.
ארגוןרשימהמיקוםמקורבילבורד500 שירי הפופ של כל הזמנים275
יחד עם הבי-סייד "Blue Lips".
שני סרטונים ויראליים ל-"Dance Anthem of the 80s" ו-"Eet" הועלו גם הם לחשבון המייספייס של ספקטור.
הקליפ הרשמי לשיר "Laughing With" יצא ב-iTunes ב-26 במאי 2009. מהדורה מיוחדת של האלבום שוחררה עם שתי רצועות בונוס ו-DVD, הכולל ארבעה קליפי מוזיקה.
ספקטור החליטה לעבוד עם מספר מפיקים על האלבום.
היא השוותה את חיבור האלבום ללקיחת קורס, ועקב כך, היא רצתה לקחת מספר "פרופסורים".
הבולטים ביותר מהמפיקים כוללים את דייוויד קאנה, שהפיק את האלבום האחרון שלה Begin to Hope, ג'ף לין, חבר לשעבר של Electric Light Orchestra והטרוולינג וילבריס.
למרות שללין יש רקע מוזיקלי רחב, ספקטור לא ידעה על עבודתו ועברו כאשר פגשה אותו במקור.
"השירים של רג'ינה הם כמו ספרות," אמר לין, שבדרך כלל לא עובד עם אמנים חדשים, אבל אמר כי קלטות הדמו של ספקטור סחפו אותו.
"זה פוגע בך ישר בפנים כמה שזה גאוני," הוא אמר.
לין הפיק ארבעה שירים עבור האלבום.
דויד בוון כתב במגזין המוזיקה Spin, על ספקטור בשיר "The Calculation", כי היא "מגרגרת תרחיש של אהבה וכאב שמתנגנת בנישת ארוחת הבוקר...".
אן פוורס מלוס אנג'לס טיימס כתבה על השיר "Eet": "זה לא רק חמוד".
מליסה מארז ממגזין אנטרטיינמנט ויקלי שיבחה את אופיו המשוגע של האלבום.
היא אמרה כי ב-"Folding Chair", ספקטור "פשוטו כמשמעו שרה כמו דולפין", וש-"Wallet" הוא "השיר הטוב ביותר אי פעם שנכתב בהשראת כרטיס בלוקבסטר." ג'ון דולן ממגזין המוזיקה רולינג סטון כתב כי "Laughing With" הוא שיר ש-"מסתיים בהתרסקות של שיגעון קיומי על רקע קצב עדין וצ'לו מייבב".
אמילי מאקיי ממגזין המוזיקה NME כתבה כי ל-"Human of the Year" יש "את היהירות האופיינית של ספקטור" וכי "קולה יוצא הדופן והאמיץ משמש כקורת גג לאלו הסובלים משברון לב."
ג'יימס סקינר ממגזין המוזיקה Insounds כתב על השיר "Genius Next Door": "נרטיב גותי סוער המגיע עם כל היופי חוצה העולמות של סיפורו של הרוקי מורקמי." האלבום אינו שואף "לרעיונות מעל מעמדו" ואינו "מתרפס בחיפוש אחר אחדות".
ג'רמי בלאקלו מ-Access Hollywood כתב כי האלבום "בעל קול קיצי, מרגיע ונפלא".
קרלי לואיס מהעיתון The cord כתבה: "ספקטור מספקת סיפורים קודרים ומבולבלים, שאליהם מתווספים תווי פסנתר איטיים ורדופים היכולים בקלות ללוות סרט אימה".
האלבום קיבל דירוג של 74 באתר Metacritic, אשר מעיד על "ביקורות חיוביות באופן כללי".
ארבעה קליפים פורסמו, וניתן לצפות בהם בחשבון המייספייס של ספקטור.
הסרטונים כולם הם בבימויה של אדריה פטי, ביתו של טום פטי, בנוסף הם זמינים גם ב-DVD בונוס הכולל גרסת דלוקס של האלבום.
השירים שפורסם להם קליפ מוזיקלי:
Far נכנס למצעד האלבומים הבריטי הרשמי במקום 30. בנוסף, הוא מכר 50,000 עותקים בשבוע הראשון להוצאתו ונכנס לבילבורד 200 במקום 3. במצעד האלבומים הקנדי, Far הגיע למקום 16. האלבום כיכב במשך 19 שבועות בבילבורד 200.
בתעתיק לעברית: "פֵייִט/גְרֵנְד אוֿרְדֵר" | בתרגום לעברית: "גורל/המסדר הגדול") הוא משחק קלפים ממוחשב שמבוסס על סדרת הרומנים גרפיים "Fate/Stay Night" מבית האולפן Type Moon היפני, ומהווה חלק מהותי ביקום העלילתי של יצירות "Fate".
הוא פותח במקור בידי Delight Works עבור הטלפונים הניידים, והופץ בחינם בידי רשת Aniplex שבבעלות התאגיד סוני.
בתמורה לשירותיו דורש הכלי העוצמתי לקיים מלחמת פולחן על תואר השורד האחרון, ולא יחשוף את מיקומו עד אשר הקרבות יתקרבו לסיומם.
לצורך הוגנות הלחימה, מעניק הגביע לכל המשתתפים אפשרות לזמן שורת גיבורים מיתולוגיים או ספרותיים מדפי ההיסטוריה, שיעמדו לרשותם ויסייעו להם בקרבותיהם.
העלילה מושתתת על הנחות יסוד זהות לאלו של הרומנים הגרפיים, כשעבור כל גיבור מיתולוגי שזומן לשדה הקרב יש סיפור רקע משלו, שאותם יכול השחקן להשלים אם ירצה בכך.
המשחק שוחרר לראשונה עבור הקהל היפני ב-29 ביולי 2015 לאנדרואיד (מערכת הפעלה), ומאוחר יותר באותה השנה (12 באוגוסט) הושק גם עבור פלטפורמת iOS.
הגרסה האנגלית שוחררה למערב ב-25 ביוני 2017 עבור ארצות הברית וקנדה; הגרסה הקוריאנית למשחק שוחררה ב-21 בנובמבר 2017. נכון לשנת 2018 גרף הכותר למעלה משני מיליארד דולרים, הישג שהפך אותו לאחד ממשחקי המובייל המובילים בעולם.
ב-26 ביולי 2018 שוחחרה גרסה ייחודית למשחק בשם "Fate/Grand Order Arcade", אשר פותחה בידי סגה (חברה) והופצה באופן בלעדי למכונות הארקייד היפניות.
הסיפור מתרחש בשלהי 2015; זמן בו בני האדם חלפו מעל המגבלות האבלוציוניות ועדיין עמדו בראש שרשרת המזון כקוסמים תבוניים.
ארגון הביטחון העולמי "קלדאה" , שפעל בסתר על-מנת לשמור על ביטחון הגזע האנושי, גילה עובדה מדאיגה במיוחד שמנפצת את האוטופיה – בני האדם יימחו מפני האדמה בעוד שנתיים מהיום.
סיבת ההכחדה אינה הייתה ברורה, אם כי בכירים בארגון סבורים שתוצאות מלחמות הגביע הקדוש הן אלה שערערו את האיזון העולמי, ולמעשה מהווים גורם אחראי לאסון שיפקוד אותם בעתיד הקרוב.
כדי להציל את בני האדם מפני הכחדה, החליט הארגון לתת אור ירוק לפרויקט הסודי ביותר שלו, שיאפשר לבני האדם לנוע אחורה בזמן ובכך למנוע את הגורל שנגזר עליהם; לפרויקט החליטו לקרוא "המסדר הגדול", השם שניתן לאלו אשר נשלחו לעבר כדי להדוף את הפוגעים בעתיד האנושות.
הסיפור עוקב אחר זוג הנערים רְיִטְסוּקָה פוּגִ'ימַרוּ ומָאַש קיִרְלָיַיִט, יחד השניים חוזרים לשנת 2004 – זמן מלחמת הגביע הקדוש האחרונה שהתרחשה בעולם – כניסיון אחרון להציל את בני האדם.
על השחקנים לגלם תפקיד של קוסמים (באנגלית קרויים "Masters"), אשר משתתפים בקרב עד המוות שהניצחון בו יגשים את כל משאלות לבם.
את המשאלה מגשים כלי הקסם העוצמתי "הגביע הקדוש", שתובע בתמורה לשירותיו מלחמת פולחן על תואר השורד האחרון.
את החוזה בין הקוסמים והגיבורים המיתולוגיים מיישם הגביע הקדוש בעזרת אותות קלון שמציב על ידיהם הימנית של הקוסמים מהרגע שבחר בהם לקחת חלק במלחמתו; כל אות שכזה מכיל שלוש פקודות שאותן מחויב לבצע הגיבור המיתולוגי אם יפקד עליו הקוסם שבאחזקתו.
בהנחה שהקוסם מנצל את כל שלוש הפקודות, מעביר את אותות הקלון לקוסם אחר, או נהרג במהלך הקרב – הוא יוצא באופן אוטומטי מן המלחמה ומאבד את מעמדו בה.
השחקן מפקד על קבוצה של שישה גיבורים שונים; שלושה גיבורים בחזית ושלושה גיבורים מחליפים.
לרשותו חפיסה מתחלפת של חמישה קלפים בדמות הגיבורים שבקבוצתו, מהם ניתן לבחור רק שלושה קלפים בכל סיבוב, שנותנים פקודה ישירה אל הגיבורים שתחת מרותכם לתקוף את האויב.
התפלגותם נעה בסדר הבא: "באסטר" – קלף התקפה חזיתית שמטרתו לעשות כמה שיותר נזק לאויב, "ארטס" – קלף אשר מטעין את היכולת המיוחדת של גיבוריכם בשדה הקרב, אותה מקבל מהגביע הקדוש בהתאם למעשיו בחייו הקודמים, ו"קוויק" – קלף אשר מטרתו לבצע כמה פעולות תקיפה מהירות אך קטנות בעוצמתן.
מטרתו היא להפיל כמה שיותר "כוכבים קריטיים" המעלים את הסיכוי לפגיעות קריטיות בתור הבא.
אם ייבחרו שלושה קלפים מאותו הסוג, תיווצר "תגובת שרשרת" שתעניק תוספת נזק להתקפות של גיבוריכם; אם יבחרו בשלושה קלפים בדמות אותו הגיבור, תיווצר "תגובת שרשרת" מסוג נוסף , שתעניק לכם קלף רביעי אותו תוכלו ליישם באותו הסיבוב ובכך לבצע יותר נזק לאויבכם.
בנוסף יועמדו לרשותכם שלוש יכולות ייחודיות לקוסם שברשותכם, אשר תוכלו להטיל על אויבכם או על גיבוריכם בשדה הקרב בהתאמה; יכולות אלו מרוסנות בידי מונה שיאפשר לכם להשתמש בהן פעם אחת בכל מספר סיבובים מסוים.
יכולות דומות לאלה קיימות גם אצל הגיבורים ששלחתם למלחמה, בהתפלגות של יכולת אחת עד שלוש יכולות.
הדרך לקבל את כל שלוש היכולות היא דרך חיזוק הגיבור שברשותכם והעלאתו ברמות.
יתר על כן, יש באפשרותכם להצמיד לכל גיבור קלף חיזוק מבעוד מועד העונה לשם "כלי מהות" (בתעתיק לעברית: "קראפט אסנס" | באנגלית: "Craft Essene"), שמעניק להם שדרוגי כוח או חיים בהתאם לסוגו; ניתן לחזק את הקלפים הללו ולהעלות אותם רמות, כך שיוכלו לחזק את גיבוריכם אף יותר.
התפלגותם נעה בנדירות הבסיסית של כוכב בודד ועד הנדירות המקסימלית של חמישה כוכבי איכות; ניתן להשיג אותם באופן אקראי בידי מכונות זימון , לקנות אותם בעזרת מטבעות הסחר הרלוונטיות במשחק או לקבל אותם מאירועים ייחודיים שמתרחשים בהתאם לתקופה.
כל גיבור מושג באופן זהה לכלי המהות; ניתן להשיגו בנדירויות של כוכב אחד ועד חמישה כוכבי איכות דרך מכונות הזימון החינמיות (עליהן משלמים עם נקודות שמקבלים בתוך המשחק) או במכונות הזימון הרגילות – בהן אפשר לשלם על המטבע המקומי בעזרת כסף אמיתי, ובכך להגביר את הסיכוי לקבל גיבור
השחקן יכול לחזק את הנובל פאנטזם של הגיבורים שברשותו עד ארבע פעמים, זאת בהנחה שיש לו כפילויות של הגיבור אותו הוא רוצה לחזק מלכתחילה.
במשחק קיימים שני סוגי מטבעות עיקריים: 'סיינט קווארטז' כמטבע מרכזי, ו'נקודות חברות' כמטבע משני.
שניהם מגלמים את עיקר הכלכלה במשחק, ואיתם יוכל השחקן לרכוש כלי מהות חדשים, לשדרג את גיבוריו המיתולוגיים ואף לזמן כמה חדשים לחיקו (אם כי קיימת מגבלה לנדירות הגיבור שמזומן דרך "Friend Points", כאשר רוב הפעמים ישיג השחקן גיבור בנדירות של כוכב בודד ועד שלושה כוכבי איכות)
כיאה לפלטפורמה, ניתן לרכוש סיינט קווארטז עם כסף אמיתי, אך סיכויי הצלחתו בזימוני גיבורים לא ישתנו לטובה או לרעה כתוצאה מכך.
יתר על כן, ניתנת האפשרות לסחור בכלי מהות, בחפצי שדרוג לגיבוריכם ואפילו בכרטיסי זימון גיבורים עם "מאנה פריזמות" , המוצגים כמרבצי אנרגיה דמויי מרובע תלת־ממדי, איתו אפשר להשתמש ככלי רכישה בשלל החנויות בתוך המשחק
Fate/Grand Order הוצג לראשונה בידי מפתח המשחקים היפני קינוקו נאסו, שהציע לאגד את הדמויות המופיעות ברומן "Fate/Apocrypha" לתוך משחק תפקידים אחד גדול; לו הוא נתן את השם "Fate Online Project Reboot", אם כי מאוחר יותר רעיונו נשלל ונגנז בעקבות הבעיות הלוגיסטיות שהציב.
מאוחר יותר בשנת 2014, קיבל נאסו פנייה מ-Aniplex ובראשה הרצון להשיב את רעיונו המקורי בתור משחק חינמי לטלפונים, אותו יפתח עם האולפן Delight Works שברשותם עבור הקהל היפני, ויאכלס במפתנו את כל הדמויות הקיימות ביקום של יצירות Fate השונות.
המשחק הופץ על ידי Aniplex ושוחרר ביפן ב-29 ביולי 2015 עבור מכשירי אנדרואיד, עם השקה מאוחרת יותר ב-12 באוגוסט עבור מכשירי iOS.
ב-1 בינואר 2017 הוכרזה חבילת תוכן גדולה ל-Grand Order בשם "Epic Of Remnant" (בתעתיק לעברית: "אפיק אוף רמננט"), ובה השחקנים יחוו קטעי סיפור חדשים, ילחמו בדמויות חדשות ואף ישיגו גיבורים חדשים.
תחילה חבילת התוכן תוכננה להשתחרר רק בגרסה היפנית, אם כי מאוחר יותר טען יוסוקה שיוקאווה, הבמאי הנוכחי של Grand Order, כי בעקבות הדרישה הרבה מצד המערביים, יוחלט לשחררה גם עבור אמריקה וקנדה בסוף 2018.
ב-26 בדצמבר 2017 הופצו ברשתות המדיה הרשמיות של המשחק טפטופים לחבילת התוכן הבאה שתגיע לקהל היפני בדמות תמונות מעוותות או קטעי וידאו רצודים – בטענה שאלו חוו פריצה מהאקרים והם אינם שולטים במתרחש.
שמה של חבילת התוכן הבאה נקרא "Cosmos in the Lostbelt" (בתעתיק לעברית: "קוסמוס אין דה לוסטבלט"); היא הוכרזה רשמית ב-1 בינואר 2018 ושוחחרה בעונת האביב של אותה השנה.
גם הפעם זכו השחקנים לקבל קטעי סיפור חדשים, כלי מהות שטרם נראו קודם לכן, גיבורים ממיתולוגיות ויצירות היסטוריות שונות ואף זכו למקצה שיפורים טכניים עבור חלק מן המכניקות השונות במשחק.
נכון לשנת 2018 קיימות מספר גרסאות של Fate/Grand Order ברחבי העולם, ביניהן גרסה יפנית, אמריקאית, קוריאנית, סינגפורית, וייטנאמית, תאילנדית, אוסטרלית ואף גרסה סינית – אשר חולקות שרתים זהים לאלו של הגרסה האמריקאית.
בשנת 2018 כלי התקשורת והמדיה געשו סביב וידוי של גבר יפני בן 31 המכונה בתוך המשחק בשם "Daigo", לאחר שזה טען בפומבי כי בזבז למעלה מ-70 אלף דולרים על מערכת הזימונים בו.
השחקן הסביר שוב ושוב שזהו משחק הדורש המון השקעה חיצונית, וכי ללא התערבות כספית לא היה משיג את כמות הגיבורים והשדרוגים להם ייחל לאחר שפתח את משתמשו.
"יש אנשים שמשלמים 40 שקלים לסרט בקולנוע, ומתרגשים ממנו.
אני משלם 70 אלף דולרים על משחק קלפים ממוחשב, ומתרגש ממנו.
למה זה כל כך נורא?", הסביר לכלי התקשורת לאחר שדנו אותו ברותחין.
אירוע זה, ועוד מספר אירועים קודמים שלוו לו, הפריחו את הפופולריות של משחק הקלפים ברחבי העולם, עד אשר הגיע לידי העיתון וול סטריט ג'ורנל, ובו הוצג תחקיר רבעוני שמאמת כי התאגיד סוני (שבבעלותו הזיכיון וחברת ההפצה) גורף 2 מיליארד דולרים בשנה מ-Fate/Grand Order, ועוד מספר מיליארדים נוספים מן הזיכיון הכולל.
נכון לשנת 2018, המשחק חצה את רף 14 מיליון הורדות בתוך יפן.
עובדה זו הציבה אותו בכמות הרלוונטיות הצרכנית אל מול כותרים מתחרים כמו "פוקימון גו", כאשר גם מחוץ ליפן המשחק גורף הצלחה מסחרית רבה, כאשר חצה את רף 4 מיליון הורדות ברחבי ארצות הברית וקנדה נכון חודש נובמבר האחרון, ומתוכנן להגיע ל-5 מיליון הורדות עד תחילת שנה הבאה.
Fate/Grand Order זמין בחמש שפות שונות עבור 10 מדינות, עם סה"כ הורדות של 32 מיליון.
המשחק גרף 89.6 מיליארד יין בין ינואר 2017 ועד אוקטובר 2017 (שהם כ-800 מיליון דולרים), עם רווחים גורפים של 982 מיליון דולרים נכון לסוף השנה, נתון שהציב אותו כמשחק הטלפונים השישי ברווחיותו בעולם.
המשחק רשם הכנסה חודשית של 63 מיליון דולרים נכון לתחילת 2018, כאשר אנליסטים משערים כי 32 מיליון דולרים מהכנסות אלו מגיעות דרך חנויות גוגל פליי ואפסטור מתוך יפן.
נכון לפברואר 2018 – המשחק מכניס קרוב ל-10 מיליארד יין (שהם כ-89.15 מיליון דולרים), עובדה שהקפיצה אותו למקום החמישי ברווחיותו בעולם.
עד יוני 2018 הכניס Fate/Grand Order למעלה מ-2 מיליארד דולרים ברחבי העולם, עם הכנסות חודשיות שהולכות וטופחות ככל שעובר הזמן.
במהלך חודשו הראשון של גרסת הארקייד ל-Fate/Grand Order, דיווחה סגה כי מכרה למעלה מ-10 מיליון קלפי גיבורים שונים, והרוויחה עד שנת 2018 מיליארד ין (שהם כעשרה מיליון דולרים).
נכון לספטמבר 2018, נרשמו למעלה מ-300 אלף שחקנים במכונות הארקייד השונות ביפן.
נכון לשנת 2018 קיימים הבדלים מהותיים בין הגרסה היפנית של המשחק ובין גרסאותיה השונות למערב.
שחקנים טוענים כי עדכונים מגיעים אליהם באיחורים של שנה ואפילו שנתיים, כאשר היפנים נהנים מיחס ומובהק יותר, שבגללו הקהילה האמריקאית לא גדלה בקצב משמעותי.
תיקונים טכניים, מקצי שיפורים עבור גיבורים שונים, דמויות נוספות, דיאלוגים חדשים, תוכן עלילתי נרחב, מספר איוונטים מעודכן ורציף לכל עונות השנה – כל אלו לוקים, לטענת הקהל האמריקאי, בחסר.
עדכונים גדולים יותר, כמו Epic of Remnant או Cosmos in the Lostbelt, תוכננו לצאת מראש לאחר שנתיים של עיכובים עבור הגרסה האמריקאית.
כתגובה טענו נציגים ב-Aniplex אמריקה שאם העניין היה נתון תחת אחריותם, הם היו משחררים את רוב העדכונים הנחוצים בבת אחת והיו מנסים לגשר על הפערים בין הקהילות ככל הניתן.
מ-Aniplex יפן נמסר כי הם פונים במודל השיווקי הנ"ל על-מנת לתת לקהל האמריקאי ליהנות מכל העדכונים והאירועים שלהם זכו היפנים מבעוד מועד, ובכך לאפשר להם להיחשף לכל ההזדמנויות להשיג גיבורים או חפצים שונים לאורך השנה.
Faster Than the Speed of Night (בעברית: מהיר ממהירות הלילה) הוא סינגל שהוקלט על ידי הזמרת-יוצרת הולשית בוני טיילר.
השיר יצא לאור ב-29 באפריל 1983, כסינגל השני מתוך אלבומה החמישי, Faster Than the Speed of Night.
השיר הגיע למקום ה-9 במצעד שבנורווגיה, וה-17 במצעד שבאירלנד.
השיר נכתב על ידי ג'ים סטיינמן והופק על ידי ג'ון יאנסן וסטיינמן גם כן.
בשנת 1983, הוציאה טיילר את אלבומה החמישי, Faster Than the Speed of Night.
הסינגל הראשון מתוכו "Total Eclipse of the Heart", הפך לאחד מהשירים המצליחים בהיסטוריה, ואף כבש את פסגת מצעד הבילבורד הוט 100.
בהמשך, יצא אחריו סינגל שזה, שתיפקד גם כשיר הנושא מתוך האלבום.
במהלך הסרט השיר מבוצע על ידי הנסיכה אודט והנסיך דרק, כאשר בגרסתו המקורית הם דובבו על ידי ליז קלאוואי והווארד מגילין בהתאמה, ובגרסתו העברית הם דובבו על ידי שלומית אהרון ויובל דור בהתאמה.
בשנת 1995, השיר היה מועמד לפרס גלובוס הזהב בקטגוריית השיר המקורי הטוב ביותר, אך הפסיד לשיר "Can You Feel the Love Tonight" מתוך הסרט "מלך האריות".
מילות השיר מספרות על מערכת יחסים בין שני אוהבים, שאף על פי שהם רחוקים זה מזה הם מאמינים שאהבתם תחבר ביניהם בסופו של דבר.
בעלילת הסרט, השיר מושמע על ידי הנסיכה אודט והנסיך דרק אשר נשבעים לאהוב אחד את השני לנצח, למרות העובדה שיש ביניהם מרחק ונסיבות המפרידים ביניהם.
השיר מבוצע גם בחלק מסרטי סדרת הסרטים "סוד הממלכה הקסומה", אשר משמשים כהמשך לסרט המקורי.
קרין ג'יימס, מבקרת הקולנוע, רשמה בעיתון "הניו יורק טיימס" שהשיר הוא חיקוי של השיר "Beauty and the Beast" מתוך הסרט "היפה והחיה", כמו כן היא הוסיפה שחמשת התווים הראשונים של השיר דומים.
מבקר הקולנוע של עיתון "The Seattle Times" רשם שהשיר הוא שיר הפופ האטרקטיבי ביותר בסרט מונפש.
ג'רי בק, היסטוריון האנימציה, אמר שהשירים בסרט מרתקים ביותר, במיוחד השיר "Far Longer than Forever".
Fantasy Ride (בעברית: נסיעה פנטזית) הוא אלבום האולפן השלישי של הזמרת-יוצרת האמריקאית סיארה.
האלבום יצא לאור ב-3 במאי 2009 על ידי חברות התקליטים ג'ייב רקורדס, סוני מיוזיק אנטרטיינמנט ולה-פייס רקורדס.
Father of All Motherfuckers (לעיתים משתמשים בשם המצונזר Father of All...) הוא אלבום האולפן ה-13 של להקת הרוק האמריקאית גרין דיי, אשר יצא לאור ב-7 בפברואר 2020.
ב-9 בדצמבר 2018, סולן הלהקה בילי ג'ו ארמסטרונג אישר כי הוא עובד על כתיבת שירים עבור אלבום חדש של להקת גרין דיי.
האלבום הוקלט בין החודשים יוני לספטמבר בשנת 2019, וזהו האלבום הקצר ביותר שהלהקה הוציאה (26:16 דקות).
למעשה, בזמן ההקלטות חברי הלהקה הקליטו 16 שירים שתוכננו להיות באלבום.
חברי הלהקה סיפרו בראיון כי בחרו לוותר על שישה שירים מהסיבה שהרגישו שהם לא מתאימים לאלבום, וש-10 השירים שנבחרו "מדברים אחד-אל-השני" טוב יותר.
לדברי ארמסטרונג, חברי הלהקה רצו ליצור מעין אלבום רוק אנד רול ישן, שעוקב אחרי ההיסטוריה של הסוגה.
ארמסטרונג ציין כי האלבום הושפע ממספר הרכבי גלאם רוק וגראז' רוק, כמו: טי רקס, מרתה והוונדלות ומוט דה הופל.
עטיפת האלבום מציגה תמונה מאוד דומה לזו שהייתה על אלבומה השביעי של הלהקה American Idiot משנת 2004. שם האלבום, Father of All Motherfuckers, רשום על גבי הזרוע כאשר יש חד-קרן שמסתיר את המילה "Motherfuckers".
על גבי העטיפה של המהדורה המוגבלת של האלבום אין את החד-קרן.
במטרה לקדם את האלבום ארבעה משיריו יצאו כסינגלים.
הסינגל המוביל שגם נושא את שם האלבום, "Father of All...", יצא ב-10 באוקטובר 2019 יחד עם ההכרזה על האלבום.
כעבור מספר ימים, ב-19 בספטמבר, יצא גם הוידאו קליפ.
הסינגל השני, "Fire, Ready, Aim", יצא ב-9 באוקטובר 2019 ושימש גם בתור שיר הנושא של עונת 20–2019 של ליגת ההוקי קרח NHL.
הסינגל השלישי, "Oh Yeah!", יצא ב-16 בינואר 2020 יחד עם וידאו קליפ.
השיר שואב השראה מגרסת הכיסוי של ג'ואן ג'ט לשיר "Do You Wanna Touch Me", שיר שהוא במקור של גארי גליטר.
מאחר שגליטר הורשע בשנת 2015 בעבירות מין של התעללות מינית בילדים וניסיונות אונס, חברי הלהקה רשמו כי יתרמו את התמלוגים שירוויחו מהשיר לארגוני זכויות אדם ולארגונים הנאבקים באונס ועבירות מין.
הסינגל הרביעי והאחרון, "Meet Me on the Roof", יצא ב-7 בפברואר 2020 יחד עם היציאה לאור של האלבום.
בילי ג'ו ארמסטרונג - סולן, גיטרה, עיצוב גרפי
מייק דירנט - גיטרה בס, קולות רקע
טרה קול - תופים, כלי הקשה
בוץ' ווקר - מפיק מוזיקלי, טכנאי קול
כריס דוגן - מפיק מוזיקלי, טכנאי קול, ערבוב שמע
טוד סטופרה - עוזר טכנאי קול
צ'אד בלייק - ערבוב שמע
נתנאל מלה - טכנאי תופים
אנדרו הנס בוצ'ר - טכנאי גיטרה
כריס בלהיימר - עיצוב גרפי
Fashion Monster (בעברית: מפלצת אופנה; ביפנית: ファッションモンスター, Fasshon Monsutā) הוא הסינגל השלישי של זמרת הפופ היפנית קיארי פאמיו פאמיו.
הסינגל פורסם ב-17 באוקטובר 2012, לכבוד ליל כל הקדושים.
נעשה בשיר שימוש בפרסומות של החברה היפנית ".G.u".
קיארי הוציאה מחדש את הסינגל דרך סייר רקורדס בארצות הברית ב-30 באפריל 2013.
מצעד (2012)מיקום שיאאוריקון יומי יפן3אוריקון שבועי יפן5בילבורד הוט 100 יפן2בילבורד מכירות שירים הוט יפן5בילבורד איירפליי יפן1מצעד השירים העכשוויים למבוגרים של בילבורד יפן1בילבורד ארצות הברית - אלבומים מרחבי העולם8
Far Cry 6 הוא משחק פעולה והרפתקאות בגוף ראשון מסוג עולם פתוח, שפותח על ידי Ubisoft Toronto ושווק על ידי Ubisoft.
זהו המשחק השישי בסדרת המשחקים Far Cry.
המשחק מתרחש באי הקריבי הבדיוני "יארה", הנשלט כדיקטטורה על ידי "אל פרזידנטה" אנטון קסטילו (בגילומו של ג'אנקרלו אספוזיטו), שמגדל את בנו דייגו (אנטוני גונזלס) כדי שיירש אותו.
השחקנים לוקחים על עצמם את התפקיד של לוחם או לוחמת גרילה בשם דני רוחאס (דיבוב על ידי שון ריי וניסה גונדוז, תלוי במין של הדמות), והמטרה היא להפיל את קסטילו ומשטרו.
בשנת 2014, אנטון קסטילו, בנו של הנשיא המודח לשעבר גבריאל קסטילו, נבחר לנשיא יארה ומבטיח יציבות עם יצירת "Viviro", תרופה חדשה לטיפול בסרטן שפותחה מהטבק של יארה.
שבע שנים לאחר מכן, הוא מכריז על גיוס "הגרלה" לשעבוד עובדים לשדות הטבק.
בזמן שה-Fuerzas Nacionales de Defensa (FND), הכוחות המזוינים של המדינה, מתחילים לאסוף אזרחים עניים בעיר הבירה אספרנסה, דני רוחאס מצטרפ/ת לחברים ליטה טורס ואלח'ו רואיז, ומתכננים לברוח לארצות הברית דרך מיאמי.
אלחו נורה ונהרג, אבל דני וליטה בורחים על סירת דייגים עם פליטים אחרים.
עם זאת, הסירה נעצרת על ידי אנטון, אשר מגלה שבנו דייגו קסטילו ניסה להתגנב גם על הסירה.
לאחר שהחזיר אותו, אנטון מורה להטביע את הסירה בירי.
דני וליטה שורדים/שורדות, אך ליטה נכנעת לפציעותיה לאחר שהציעה לדני לחפש את תנועת הגרילה "ליברטד", בראשות קלרה גרסיה.
לאחר שסייע/ה לקלרה ולמנהל הריגול לשעבר ויצרן הנשק של ליברטד חואן קורטז, דני מקבל/ת את המשימה ליצור קשר עם כוחות אנטי קסטילו ברחבי יארה, על מנת לאחד אותם כדי למצור את אספרנסה ולהרוג את הקסטילוס.
בעודו מסייע לכוחות האנטי-קאסטיו, דני נתקל/ת עם דייגו, פעם אחת במהלך ניסיון התנקשות מסוכל באנטון במהלך נאום פומבי, ושוב כאשר דני נתפס/ת ומעונה/ת על ידי מפקדו השני של אנטון, הגנרל סאנצ'ז.
דייגו מציל את דני על ידי הריגת סאנצ'ז.
לאחר שאיחד/ה את הכוחות נגד קסטילו תחת ליברטד, דני מגלה שקסטילו תפס את קלרה ומחזיק אותה בוילה הפרטית שלו.
דני מתעמת/ת איתו, שם קסטילו מודה שהוא סבל מלוקמיה חריפה במשך 13 שנים, וש-"Viviro" הפסיקה לעבוד כדי לטפל בה.
קסטילו דורש מדני להפוך לגנרל שלו בתמורה לחייה של קלרה.
חואן, מכסה את דני ברובה צלפים אך אינו מצליח לכוון על קסטילו עצמו, בוחר לירות דווקא בדייגו, אך דני מציל/ה את דייגו מהדרך.
בתגובה, קסטילו הורג את קלרה, ומשאיר את דני כמנהיג/ה החדש/ה של ליברטד.
אנטון קסטילו ובנו דייגו חוזרים לאספרנסה, המוקפת בכוחות האנטי-קסטילו המאוחדים.
דני נכנס/ת לארמון הנשיאותי של קסטילו, ומתעמת/ת עם קסטילו במשרדו, אך דייגו מסרב לתת לדני להרוג את אביו.
דני מבטיח/ה להגן על דייגו, אך אנטון קסטילו, בטענה שדייגו יעונה כמו כפי שהיה ב-1967 כאשר אביו הופל והוצא להורג על ידי גרילה, יורה בו, לפני שהוא מתאבד, ודייגו מת.
כוחות ההתנגדות מכריזים פה אחד על דני כמנהיג/ה החדש/ה של יארה, אך דני מסרב/ת, ומעביר/ה את השליטה לידי הכוחות המהפכניים.
לאחר שקברו את קלרה, דני וחואן ממשיכים לנהל מלחמה נגד נאמניו של קסטילו ששרדו.
בסצנה שלאחר הקרדיטים, חואן מספק את "Viviro" למבריח עלום שם.
בדומה למשחקים הקודמים בסדרה, Far Cry 6 הוא משחק יריות, פעולה והרפתקאות בגוף ראשון המתרחש בסביבת עולם פתוח שהשחקן יכול להתנייד באמצעות כלי רכב שונים ביבשה, במים ובאוויר.
העולם מחולק לשבעה אזורים עיקריים, החל מאזורים עירוניים וג'ונגלים צפופים, ועד לרכסי הרים ואוקיינוסים.
שחקנים יכולים להשתמש במגוון רחב של כלי נשק, כגון רובי סער, תת-מקלעים, רובי ציד, מקלעים קלים, רובי צלפים ומשגרי רימונים.
ניתן להתאים אישית את כלי הנשק באמצעות חומרים המצויים בעולם המשחק.
המשחק כולל מספר אבות טיפוס של כלי נשק מיוחדים, הנקראים "נשק Resolver".
תוספת חדשה נוספת היא תיק הגב "Supremo" אשר יורה טילים.
בניגוד לכותרים הקודמים בסדרה, שחקנים יכולים לאחסן כלי נשק, וכתוצאה מכך, האויבים במשחק לא יתקפו את השחקן, אלא באזורים מסוימים.
המשחק מציג מערכת "רמת דירוג" שמציינת את דרגת השחקן ומדגישה את הרמה של אזור ספציפי.
ככל שהמשחק מתקדם והשחקן חוקר יותר את עולם המשחק, האויבים יצוידו בציוד חזק יותר.
כמו משחקים קודמים בסדרה, מוצבים מפוזרים ברחבי עולם המשחק, מה שמאפשר לשחקן להרוג או לנטרל את נוכחות האויב כדי לצמצם את הדומיננטיות של הכוחות באזור מסוים.
המשחק גם מיישם מכניקת משחק חדשה.
לשחקן יש את היכולת לבנות ולשדרג בסיסי גרילה הנקראים "מתקני מחנה", המספקים משאבים שימושיים ובונוסים במשחק כדי להגדיל את מערך המיומנויות של הדמות, להתמחות בציד חיות, לפתוח אתרי נסיעה מהירים ברחבי יארה ולגייס טירונים חדשים.
Far Cry Primal הוא משחק וידאו שפותח על ידי חברת יוביסופט מונטריאול.
המשחק הוא חלק מסדרת המשחקים "Far Cry", העוסקת בזמנים פרהיסטוריים.
הוא פורסם ב-23 בפברואר 2016 בפלייסטיישן 4 וב-Xbox One.
עלילת המשחק מתרחשת לפני כ-12,000 שנה.
השחקן מגלם דמות של צייד היכולה להשתמש בכלים למיניהם, כגון גרזינים וחץ וקשת.
"Fat Lip" ("שפה נפוחה") הוא שיר של להקת הרוק הקנדית סם 41. השיר הוא הרצועה הרביעית באלבום הבכורה שלהם, All Killer No Filler (2001), והוא יצא לאור כסינגל באפריל 2001. זהו הסינגל המצליח ביותר של הלהקה, והוא הגיע לראש מצעד ה-Billboard Modern Rock Tracks.
הוא הגיע למקום ה-66 במצעד בילבורד הוט 100 ולמקום השמיני במצעד הסינגלים הבריטי.
"Fat Lip" נכתב על ידי דריק ויבלי, סטיב ג'וקז ודייב בראונסאונד, חברי סם 41, והופק על ידי ג'רי פין.
השיר קיבל את שמו ממונח הסלנג לשפה נפוחה הנגרמת מאגרוף לפנים.
דריק ויבלי העיד כי זהו השיר האחרון שכתב בשביל האלבום All Killer No Filler.
השיר בכלל לא היה אמור להיות סינגל.
הוא אפילו לא היה אמור להיות שיר.
הדבר הראשון שכתבתי היה ריף הגיטרה.
ולא בהכרח כתבתי אותו בשביל הרעיון הזה שהיה לי לסוג כזה של פאנק רוק-ראפ.
ידעתי שיש לי את רעיון הראפ הישן הזה מעורבב עם פאנק רוק, אבל כתבתי את הריף הזה רק בתור ריף.
ובסופו של דבר כתבתי את הפזמון כמה חודשים לאחר מכן.
ואז היה לי את הבית הזה, ואף אחד מהם לא היה אמור להיות ביחד.
הם היו רק דברים נפרדים שכתבתי במשך הזמן.
ואז יום אחד זה התחבר לי, וחשבתי: 'טוב, הם די עובדים טוב יחד.
כולם באותו הקצב, כולם באותו המפתח".
שיניתי כמה דברים וגרמתי לזה לעבוד, ואז חשבתי: 'בסדר, יש לי את החלק של הראפ, יש לי ריף, ויש לי פזמון', אבל אין לי את שאר השיר.
ואז לקח הרבה זמן עד שהכל התחבר."
השיר תואר כשיר פופ-פאנק, סקייט פאנק, ראפ רוק, הארד רוק ואיזי-קו.
"הבתים עוסקים במה שעשינו בחיים: לגדול בפרברים, ללכת למסיבות, לבלות עם החברים שלנו ולעשות צרות.
הרבה אנשים אומרים שהם מזדהים עם זה", אמר ויבלי.
הקליפ, שצולם בפמונה, קליפורניה, דורג במקום ה-75 במצעד "100 הסרטונים הטובים ביותר של MuchMusic".
בתחילת הקליפ, הלהקה מבצעת ראפ א-קפלה למחצית הראשונה של הבית הראשון של "It's What We're All About", שיר אחר של הלהקה, לצוות של חנות משקאות.
לאחר מכן נראים חברי הלהקה מבצעים את השיר בהופעה מאולתרת מול קהל של מבוגרים צעירים ובני נוער, ובין לבין נראים גם סרטונים קצרים של הקהל, שעושה דברים שונים בסביבת ההופעה.
ב-31 ביולי 2022, נעשה לקליפ רימאסטר לאיכות HD.
"Fat Bottomed Girls" (בעברית: "בחרות מלאות עם ישבן") הוא שיר של להקת הרוק קווין.
השיר נכתב על ידי גיטריסט הלהקה בריאן מיי, ונכלל באלבומם השביעי Jazz, ומאוחר יותר נכלל באלבום האוסף של הלהקה Greatest Hits.
כששוחרר כסינגל יחד עם Bicycle Race, השיר הגיע למקום ה-11 במצעד הסינגלים הבריטי ולמקום ה-24 במצעד הבילבורד הוט 100 בארצות הברית.
השיר נפתח בסגנון בלוז עם כוונון גיטרה מטאלי ונפתח בפזמון שלו.
זה היה אחד משירי קווין הבודדים שהושמעו בכיוון דרופ די.
הקליפ לשיר צולם ב־Dallas Convention Center בטקסס באוקטובר 1978.
השיר חוגג את המשיכה של המספר (הזמר) לנשים חטובות.
שני השירים שוחררו יחדיו כ-סינגל צד א' וצד ב' כפול, ושני השירים מתייחסים זה לזה.
לקראת הסוף של "Fat Bottomed Girls", הוא מאזכר את "Bicycle Race", כשפרדי מרקיורי צועק ("עלה על האופניים שלך ורכב!), בעוד ש-"Bicycle Race" גומל בשורה משלו עם "fat bottomed girls, they'll be riding today" ("בחורות מלאות עם ישבן, הן ירכבו היום").
המגזין קאש בוקס אמר כי לשיר יש "מקצב סולידי מופרז, הרמוניות מרקיעות שחקים ועבודת גיטרה עמוקה".
במגזין רקורד וורלד אמרו כי השיר משלב "מילים והרמוניות יצירתיות" עם קלאסה.
קווין ביצעו את "Fat Bottomed Girls" בהופעות מ-1978 עד 1982. מאז שחרורו, השיר הופיע בטלוויזיה ובסרטים, וזכה לכיסוי על ידי מספר אמנים.
השיר בוצע ברשימת הסט של סיבובי ההופעות של קווין ביחד עם אדם למברט ב-2012, 2014-2015, 2016, ו-2017–2018 בהשתתפותם של אדם למברט ו-iHeartRadio Music Festival 2013 בתור Queen + Adam Lambert עם פאן (להקה).
השיר אופיין בעיבוד ווקאלי שונה מהקלטת האולפן כשבוצע בהופעה חיה.
בהופעות חיות, השירה המובילה במהלך הפזמון הושרה על ידי פרדי מרקיורי, ויצר הרמוניה בקולות גבוהים (של רוג'ר טיילור) וקולות נמוכים (של בריאן מיי.
בגרסת האולפן אין הרמוניה גבוהה.
השירה הראשית בבתי השיר מבוצעת על ידי פרדי מרקיורי, בעוד שבריאן מיי שר את הקולות המובילים בפזמונים.
גרסת הסינגל (שניתן למצוא בGreatest Hits (אלבום של קווין) אך לא בגרסת הרד קאבר האמריקאית מ-1992) משמיטה את הפסקות הגיטרה המורחבות בין הבתים ומתפוגגת לפני הסוף.
במהלך ראיון עם The A.V.